གཡུང་དྲུང་སེམས་དཔའི་ལྟུང་བ་བཤགས་པའི་
མདོ་ཆོག་འབྲེལ་པའི་མན་ངག་
བཞུགས་སོ། །
།གཡུང་དྲུང་ལྷ་ཡི་སྐད་དུ་ན། སད་སྤུངས་གྱེར་ལ་ཧ་ར་སྤུངས། དམུ་ར་ཏ་
ཧན་གྷ་ཙ་སྨར་ལ་ཏན་ཏྲ་ཡ། གང་ཟག་མི་ཡི་སྐད་དུ་ན། གཡུང་དྲུང་སེམས་དཔའི་
ལྟུང་བ་བཤགས་པའི་མདོ་ལས་ཆོ་ག་ཕྱུང་བའི་མན་ངག་ཡང་སྙིང་གི་རྩ་མདོ་བསྟན་
པ་ལ། སངས་རྒྱས་དང་བཀའ་རྒྱུད་འཕགས་པའི་ཚོགས་ཡུལ་དམ་པ་གནས་བཞི་ལ་
ཕྱག་འཚལ་ལོ། །
དེ་ཡི་ཚེ་དེ་ཡི་དུས་ནས། སྟོན་པ་གཤེན་རབ་མི་བོས་ནི་དོན་ལ་དགོངས་ཏེ་སྟེང་
གི་ལྷ་ཡི་ཡུལ་ན་སྟེང་གི་གདུལ་བྱའི་ཡུལ་ཐམས་ཅད་ལ་བོན་གྱི་འཁོར་ལོ་བསྐོར་རོ། །
དེ་ལ་ཚངས་པ་གཙུག་ཕུད་ལ་སོགས་ལྷ་ཡི་དབང་པོ་བརྒྱ་བྱིན་བཅས་འཁོར་དུ་
འཁོད་དོ། །དེ་དག་གི་ནང་ནས་ཀླུ་ལས་གྲུབ་པའི་གཤེན་རབ་ཡེ་ཤེས་སྙིང་པོ་ཉིད་
རང་གི་གདན་ལ་ལངས་ཏེ། བླ་གོས་འཕྲག་པ་གཅིག་ཏུ་གཟར་ནས་པུས་མོ་གཡོན་གྱི་
ལྷང་ང་ས་ལ་བཙུགས་ཏེ་སྟོན་པ་གསོལ་པ། སྟོན་པ་ལྷ་ཡི་ལྷ་སོགས་འགྲོ་བའི་དཔལ།
དམ་པས་གདུལ་བྱ་འདྲེན་པའི་དགའ་སྟོན་ལ། འགྲོ་བའི་བློ་སྒོར་ཚིམས་པའི་གཞལ་
བྱ་འདས། བརྒྱད་ཁྲིའི་བཞི་བཅུད་བདེན་བཞིའི་ཚད་བརྒལ་བའི། མན་ངག་རྩ་བའི་
72

མདོ་སྡེ།
ལྟུང་བཤགས་མདོ་ཆོག
མདོ་ཞིག་བསྟན་དུ་གསོལ། ཞེས་ཞུས་པས། སྟོན་པས་ཀྱང་ཞལ་འཛུམ་པར་མཛད་
དེ་ཚིགས་སུ་བཅད་ནས་བཀའ་སྩལ་པ། ཨེ་མ་ལེགས་སོ་ལེགས་པའི་མཆོག །ཤེས་
རབ་ཚད་སླེབ་ཤེས་པའི་ཕུལ། བྱིང་བ་ཀུན་སྤངས་དམ་པའི་དོན། འུབ་ཆུབ་མཐར་
ཕྱིན་རིགས་ཀྱི་བུ། ཚེ་དང་ལྡན་པའི་དཔལ་འདས་པ། ཀླུ་གྲུབ་ལ་སོགས་འཁོར་
རྣམས་ཉོན། དུས་གསུམ་སངས་རྒྱས་ཐམས་ཅད་ཀྱི་། ཐུགས་བཅུད་དམ་པ་བདེན་
པའི་བོན། གང་ལ་གང་འདུལ་གྲངས་འདས་ཀྱང་། དེ་དག་ནང་ནས་བཅུད་ཕྱུང་བ།
དོན་དམ་འདི་ཡང་ཉན་པར་གྱིས། དོན་དམ་འདི་ལ་སྒྲུབས་པར་གྱིས། དོན་དམ་
འདི་དག་འཆང་བར་གྱིས། དོན་དམ་འདི་ཡང་འདྲི་བར་གྱིས། དོན་དམ་འདི་ཉིད་
ཀླག་པར་གྱིས། དོན་དམ་འདི་ཡིས་ཡོངས་སུ་བསྐུལ། དོན་དམ་འདི་ལས་གྲོལ་བར་
གྱིས། དོན་དམ་འདི་འདྲར་དཀོན་པར་ཟུངས། དོན་དམ་འདི་ཡི་གཟི་བརྗིད་ཀྱིས།
འཁོར་བ་ཀུན་ལས་བརྒལ་བ་དང་། འཇིགས་པ་ཀུན་ལས་ཐར་བར་དང་། སྒྲིབ་པ་
རྣམ་པར་སེལ་བ་དང་། ལྟུང་བ་དག་ལས་གྲོལ་བ་དང་། སྡུག་བསྔལ་ལས་ནི་རྣམ་
པར་སྐྱོབས། སྲིད་པའི་མཚོ་ལས་བདེ་བར་བསྒྲལ། གཡང་ཟ་ཀུན་ལས་དབུགས་
ཕྱུངས་འགྱུར། ཀླུ་གྲུབ་ལ་སོགས་འཁོར་རྣམས་ཉོན། དུས་གསུམ་སངས་རྒྱས་ཐམས་
ཅད་དང་། ཐུགས་བཅུད་དམ་པ་བདེན་པའི་བོན། གང་ལ་གང་འདུལ་གྲངས་
འདས་ཀྱང་། དེ་དག་ནང་ནས་བཅུད་ཕྱུང་བ། སངས་རྒྱས་ཀུན་གྱི་གཤེགས་པའི་
ཤུལ། དུས་གསུམ་སྟོན་པའི་ངོ་བོ་ཉིད། སྒོ་བཞི་མཛོད་ལྔའི་ཡང་སྙིང་ཆེ། བཀའ་
ལུང་མན་ངག་རྩ་བ་ལ། མཚན་ཉིད་ཚིག་གི་ཡང་རྩེ་བ། དོན་དམ་འདི་ཉིད་ཉན་
པར་གྱིས། དོན་དམ་འདི་ལ་སྒྲུབས་པར་གྱིས། དོན་དམ་འདི་དག་འཆང་བར་གྱིས།
དོན་དམ་འདི་ཡང་འདྲི་བར་གྱིས། དོན་དམ་འདི་ཉིད་ཀླག་པར་གྱིས། དོན་དམ་
འདི་ཡིས་ཡོངས་སུ་བསྐུལ། དོན་དམ་འདི་ལ་གྲོལ་བར་གྱིས། དོན་དམ་འདི་འདྲར་
73

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
དཀོན་པས་ཟུངས། དོན་དམ་འདི་ཡི་གཟི་བརྗིད་ཀྱིས། འཁོར་བ་ཀུན་ལས་བརྒལ་བ་
དང་། འཇིགས་པ་ཀུན་ལས་ཐར་བ་དང་། སྒྲིབ་པ་རྣམ་པར་སེལ་བ་དང་། ལྟུང་བ་
དག་ལས་གྲོལ་བ་དང་། སྡུག་བསྔལ་ལས་ནི་རྣམ་པར་སྐྱོབས། སྲིད་པའི་མཚོ་ལས་
བདེར་བར་བསྒྲལ། གཡང་ཟ་ཀུན་ལས་དབུགས་ཕྱུང་འགྱུར། ཀླུ་གྲུབ་ལ་སོགས་
འཁོར་རྣམས་ཉོན། དུས་གསུམ་སངས་རྒྱས་ཐམས་ཅད་ཀྱིས། ཐུགས་བཅུད་དམ་པ་
བདེན་པའི་བོན། གང་ལ་གང་འདུལ་གྲངས་ལས་འདས། དེ་དག་ནང་ནས་བཅུད་
ཕྱུང་བ། འདས་པ་ཀུན་གྱི་ཞལ་ཆེམ་གཞི། ད་ལྟ་བཞུགས་པའི་སྤྱོད་ཡུལ་ལམ། མ་
འོངས་སྟོན་པའི་ལམ་འདྲེན་ཏེ། འདིས་ནི་འཁོར་བ་དོང་ནས་སྤྲུག །འདིས་ནི་ངན་
སོང་སྒོ་ཡང་གཅོད། འདིས་ནི་ན་རག་འདམ་ནས་འདྲེན། འདི་ཡི་བདུད་ཀྱི་དཔུང་
རྣམས་འཇོམས། དོན་དམ་འདི་ལ་ཉན་པར་གྱིས། དོན་དམ་འདི་ལ་སྒྲུབས་པར་གྱིས།
དོན་དམ་འདི་དག་འཆང་བར་གྱིས། དོན་དམ་འདི་ཡང་འབྲི་བར་གྱིས། དོན་དམ་
འདི་ཉིད་ཀློག་པར་གྱིས། དོན་དམ་འདི་ཡིས་ཡོངས་སུ་བསྐུལ། དོན་དམ་འདི་ལས་
གྲོལ་བར་གྱིས། དོན་དམ་འདི་འདྲར་དཀོན་པས་ཟུངས། དོན་དམ་འདི་ཡི་གཟི་
བརྗིད་ཀྱིས། འཁོར་བ་ཀུན་ལས་བརྒལ་བ་དང་། འཇིགས་པ་ཀུན་ལས་ཐར་བ་དང་།
སྒྲིབ་པ་རྣམ་པར་སེལ་བ་དང་། ལྟུང་བ་དག་ལས་གྲོལ་བ་དང་། སྡུག་བསྔལ་ལས་ནི་
རྣམ་པར་སྐྱོབས། སྲིད་པའི་མཚོ་ལས་བདེ་བར་བསྒྲོལ། གཡང་ཟ་ཀུན་ལས་དབུགས་
དབྱུང་འགྱུར། ཀླུ་གྲུབ་ལ་སོགས་འཁོར་རྣམས་ཉོན། དུས་གསུམ་སངས་རྒྱས་ཐམས་
ཅད་ཀྱི་། ཐུགས་བཅུད་དམ་པ་བདེན་པའི་བོན། གང་ལ་གང་འདུལ་གྲངས་འདས་
ཀྱང༌། དེ་དག་ནང་ནས་བཅུད་ཕྱུང་བ། བཀྱེ་བའི་འོད་ཟེར་བརྒྱ་ཕྲག་གསུམ། འདྲེན་
པའི་ལྕགས་ཀྱུའི་ཐབས་རྣམ་དྲུག །འདུལ་བའི་ཞིང་ཁམས་རྣམ་པ་གསུམ། བསྐོར་
བའི་འཁོར་ལོ་ལྔ་དང་ལྡན། བསྟན་པ་སྡེ་བཞི་དག་དང་སྤྲོ། འདི་ཡི་ཕུང་པོ་ཡང་
74

མདོ་སྡེ།
ལྟུང་བཤགས་མདོ་ཆོག
དག་ལྡན། དོན་དམ་འདི་ལ་ཉན་པར་གྱིས། དོན་དམ་འདི་ལ་སྒྲུབས་པར་གྱིས།
དོན་དམ་འདི་དག་འཆང་བར་གྱིས། དོན་དམ་འདི་ཡང་འབྲི་བར་གྱིས། དོན་དམ་
འདི་ཉིད་ཀླག་པར་གྱིས། དོན་དམ་འདི་ཡིས་ཡོངས་སུ་བསྐུལ། དོན་དམ་འདི་ལས་
གྲོལ་བར་གྱིས། དོན་དམ་འདི་འདྲར་དཀོན་པས་ཟུངས། དོན་དམ་འདི་ཡི་གཟི་
བརྗིད་ཀྱིས། འཁོར་བ་ཀུན་ལས་བརྒལ་བ་དང་། འཇིགས་པ་ཀུན་ལས་ཐར་པ་དང་།
སྒྲིབ་པ་རྣམ་པར་སེལ་བ་དང་། ལྟུང་བ་དག་ལས་གྲོལ་བ་དང་། སྡུག་བསྔལ་ལས་ནི་
རྣམ་པར་སྐྱོབས། སྲིད་པའི་མཚོ་ལས་བདེ་བར་བསྒྲལ། གཡང་ཟ་ཀུན་ལ་དབུགས་
དབྱུང་འགྱུར། ཀླུ་གྲུབ་ལ་སོགས་འཁོར་རྣམས་ཉོན། དུས་གསུམ་སངས་རྒྱས་ཐམས་
ཅད་ཀྱི། ཐུགས་བཅུད་དམ་པ་བདེན་པའི་བོན། གང་ལ་གང་འདུལ་གྲངས་འདས་
ཀྱང་། དེ་དག་ནང་ནས་བཅུད་ཕྱུང་བ། བདེར་གཤེགས་སྟོང་གི་སྙིང་པོའི་ཐིག །
སངས་རྒྱས་རྣམས་ཀྱི་ཐུགས་བཅུད་མདངས། སེམས་དཔའ་ཡོངས་ཀྱི་གྲུབ་བྱེད་
དཔལ། གཤེན་རབ་རྣམས་ཀྱི་མན་ངག་ཟབ། གཡུང་དྲུང་སེམས་དཔའི་དོན་དམ་པ།
སེམས་ཅན་རྣམས་ཀྱི་དཔལ་མགོན་ཆེ། ཀུན་ནས་འབྲས་བུ་བསྟན་བྱེད་པ།
ཉིད་དུ་མྱུར་བ་པོ། དོན་དམ་འདི་ལ་ཉན་པར་གྱིས། དོན་དམ་འདི་ལ་སྒྲུབས་པར་
གྱིས། དོན་དམ་འདི་དག་འཆང་བར་བྱ། དོན་དམ་འདི་ཡང་འབྲི་བར་གྱིས། དོན་
དམ་འདི་ཉིད་ཀླག་པར་གྱིས། དོན་དམ་འདི་ཡིས་ཡོངས་སུ་བསྐུལ། དོན་དམ་འདི་
ལས་གྲོལ་བར་གྱིས། དོན་དམ་འདི་འདྲར་དཀོན་པས་ཟུངས། དོན་དམ་འདི་ཡི་གཟི་
བརྗིད་ཀྱིས། འཁོར་བ་ཀུན་ལས་བརྒལ་བ་དང་། འཇིགས་པ་ཀུན་ལས་ཐར་པ་དང་།
སྒྲིབ་པ་རྣམ་པར་སེལ་བ་དང་། ལྟུང་བ་དག་ལས་གྲོལ་བ་དང་། སྡུག་བསྔལ་ལས་ནི་
རྣམ་པར་སྐྱོབས། སྲིད་པའི་མཚོ་ལས་བདེ་བར་བསྒྲོལ། གཡང་ཟ་ཀུན་ལ་དབུགས་
དབྱུང་འགྱུར། ཅེས་གསུངས་སོ། །ཡང་གསུངས་པ། བདེར་གཤེགས་ཐུགས་ཀྱི་སྙིང་
ངོ་བོ་
75

གསུང་རབ་སྒོ་མཛོད་རིན་པོ་ཆེའི་གླེགས་བམ།
49
ཁུ། ལྷ་གཤེན་སྲིད་པའི་དོན་དམ། ཏིང་འཛིན་བརྒྱ་དང་རྩ་བརྒྱད་མདོར་བསྡུས་པའི་
སྙིང་པོ་འདི་ལྟར་ཏེ། བསྭོ་དམུ་ར་ཏ་ཧན་ཝེར་ནི་པུཾ་ཧྲུན། དམུ་ཏྲེ་དམུ་ཏྲེ་དམུ་ར་མུ་
ཏྲེ། མུ་ཡེ་མུ་ཡེ་ཧ་ར་མུ་ཡེ། མུ་སྤྲོས་མུ་སྤྲོས་ཝེར་རོ་མུ་སྤྲོས། མུ་ནེ་གྱེར་ཏོ་ཡེ་ཁྱབ་ཁ་
རོ། སྤྲོས་བདལ་ཧྲི་ཧྲོ། ཝེར་ནི་ཝེར་རོ། ཤུ་ལ་ཝེར་རོ། ན་ཧུ་ཏ་ཀ། ཤུདྷོ་ཤུདྷོ་དུ་ཤུདྷོ་
ཡ། སལེ་སལེ་ཏྲི་སལེ་ཡ། སང་ངེ་སང་ངེ་སུ་སང་ངེ་ཡ། དམུ་ར་ཏ་ཧན། ཁྲི་རྩེ་དྲུང་
མུ། ཧ་ཧ་ཧཱུྃ་ཧཱུྃ། ཧོ་ཧོ་ལམ་ལམ། ཧཱུྃ་ཧཱུྃ་ཕཊ་ཕཊ༔༔ དེ་ཡང་ཡི་གེ་འབྲུ་མ་བརྒྱ་ཐམ་
པ་ལ། ན་རོ་བཅུ་དྲུག །འགྲེང་བུ་ཉི་ཤུ་གི་གུ་དྲུག །ཞབས་དཀྱུ་བརྒྱད། ཡ་བཏགས་
གཉིས། ར་བཏགས་བཅུ་གཅིག་ཏུ་སྤྲོས་པ། དེ་ཡི་དོན་ནི་འདི་ལྟར་ཏེ། བསྭོ་ནི་སྐུ་
གསུམ་སངས་རྒྱས་ཐམས་ཅད་ཀྱི་སྐུ་གསུང་ཐུགས་ཀྱི་ངོ་བོ་ཐམས་ཅད་གཅིག་པུར་
བསྡུས་པ་སྟེ་གཤེན་ལྷ་འོད་དཀར་རོ། །སྐུ་དེ་ལས་འཁྲུལ་པ་རབ་ཏུ་སྤངས་བའི་
གཤེན་རབ་དྲུག་གི་སྤྲོ་བ་བཀྱེ་བའི་དོན་ནོ། །དེ་ལ་དམིགས་པའི་མཚན། འགྱུར་བའི་
ཕྱག་དོན་གྱི་ཐུགས་རྗེ་དང་ལྡན་པའོ། །དམུ་ར་ནི་གཤེན་རབ་ཐམས་ཅད་ཀྱི་ཤེས་རབ་
ཀྱི་དྭངས་མ་མཆོག་ཏུ་བསྟན་པ། སྲིད་པ་བསྐྱེད་པ། གདུལ་བྱ་འདུལ་བྱེད་ཀྱི་བདག་
ཉིད་སངས་པོ་འབུམ་ཁྲིའོ། །སྐུ་དེ་ལས་འཁོར་བ་མེད་པའི་གཤེན་རབ་དྲུག་གི་སྤྲོ་བ་
བཀྱེ་བའི་དོན་ནོ། །དེ་ལ་དམིགས་པའི་མཚན་འགྱུར་བའི་ཕྱག །དོན་དང་ཐུགས་རྗེ་
དང་ལྡན་པའོ། ། །།ཏ་ཧན་ནི་བདེར་གཤེགས་ཐམས་ཅད་ཀྱི་སྙིང་པོ་འཁོར་འདས་
ཐམས་ཅད་ཟིལ་གྱིས་གནོན་པ་དེ་ཉིད་ཀུན་སྣང་ཁྱབ་པའོ། །སྐུ་དེ་ལས་ཚུལ་ཁྲིམས་
ཡེ་བསྲུང་གི་གཤེན་རབ་དྲུག་གི་སྤྲོ་བ་བཀྱེ་བའི་དོན་ནོ། །དེ་ལ་དམིགས་མཚན་
འགྱུར་བའི་ཕྱག །དོན་གྱི་ཐུགས་རྗེ་དང་ལྡན་པའོ། །ཝེར་ནི་ནི་དུས་གསུམ་ནུབ་པ་
མེད་པའི་རྒྱལ་པོ་སྐྱེ་འགག་མཐའ་བྲལ་གྱི་རང་བཞིན་དཔག་ཏུ་མེད་པར་བསྐྱེད་བྱེད་
དམ་པ་དབྱིངས་ཆེན་ནོ། ། སྐུ་དེ་ལས་སྦྱིན་པ་སྟོབས་ལྡན་གཤེན་རབ་དྲུག་གི་སྤྲོ་བ་
76

མདོ་སྡེ།
ལྟུང་བཤགས་མདོ་ཆོག
བཀྱེ་བའི་དོན་ནོ། །སྐུ་དེ་ལ་དམིགས་པའི་མཚན་འགྱུར་བའི་ཕྱག །དོན་གྱི་ཐུགས་རྗེ་
ལྡན་པའོ། །བྲུ་ཧྲུན་ནི་མི་ཤིག་གསས་མཁར་འཁོར་འདས་ཁྱབ་བདལ་དུ་འཁོར་བ་
མཐར་ཕྱིན་པར་འགྲོ་བའི་དོན་བྱེད་པའི་བདག་ཉིད་ཁྲི་རྒྱལ་ཁུག་པའོ། །སྐུ་དེ་ལས་
ལེགས་འབྱུང་། བསྙོམ་ལྡན་གཤེན་རབ་དྲུག་གི་སྤྲོ་བ་བཀྱེ་བའི་དོན་ནོ། །སྐུ་དེ་ལས་
དམིགས་པའི་མཚན་འགྱུར་བའི་ཕྱག །དོན་གྱི་ཐུགས་རྗེ་དང་ལྡན་པའོ། །དམུ་ཏྲེ་
དམུ་ཏྲེ་བདེ་བར་གཤེགས་པ་བཞི་ཡི་དོན་འདུས་པའོ། །དམུ་ར་བོན་སྐུ་བདེ་ཆེན་
འབྲས་བུ་གཤེན་རབ་ཉིད་ཀྱི་ས་བོན་ནོ། །མུ་ཏྲེ་དུས་གསུམ་སངས་རྒྱས་རྣམས་ཀྱི་འགྲོ་
དོན་མཛད་པའི་དོན་ནོ། །མུ་ཡེ་མུ་ཡེ་བོན་རྫོགས་ངང་ལས་བསམ་འདས་སྤྲུལ་སྐུ་
འགྱེད་པའོ། །ཧ་ར་ཡེ་ལྔའི་རང་བཞིན་ལ་བོན་སྒོ་བརྒྱད་ཁྲི་སྤྲོས་པའོ། །མུ་ཡེ་སྐུ་བཞི་
ལྷུན་གྲུབ་དོན་ནོ། །མུ་སྤྲོས་མུ་སྤྲོས་སྟོན་པས་དོན་མཛད་སྤྲུལ་སྐུ་འབུམ་ཕྲག་འགྱེད་
པའི་དོན་ནོ། །ཝེར་རོ་ངང་ལས་འགྱེད་པའི་རྣམ་རྒྱལ་ཉིད་དོ། །མུ་སྤྲོས་སངས་རྒྱས་
ཀྱི་ངོ་བོའི་སྤྲུལ་སྐུ་འབུམ་ཕྲག་གིས་མི་བཅད་འཇིག་རྟེན་འདུལ་བའོ། །མུ་ནི་ཇི་སྙེད་
གདུལ་བྱ་གནས་ལུགས་ཇི་ལྟ་བས་ཁྱབ་པའོ། །གྱེར་ཏོ་མཁྱེན་བརྩེ་དུ་མའི་མཁའ་ཀློང་
དབྱིངས་སུ་ཁྱབ་པའོ། །ཡེ་བོན་ཉིད་དབྱིངས་ཀྱི་འཇིག་རྟེན་ཁྱབ་པའོ། །ཁྱབ་ཀུན་
མཁྱེན་སྟོན་པ་གཤེན་ཕྲན་དབུས་སུ་བྱོན་པའོ། །ཁ་རོ་གཤེན་རབ་སྐུ་སྤྲུལ་གསུངས་
དགོངས་དུ་མར་འོད་ཟེར་འགྱེད་པའོ། །སྤྲོས་མཆོག་གསུམ་སེམས་དཔའ་བཅས་པ་
འདུས་པའོ། །བདལ་དེ་ཡིས་འགྲོ་དོན་མཛད་པའོ། །ཧྲི་བདེར་གཤེགས་ཐུགས་
གཟུངས་སྤྲུལ་སྐུ་དུ་མ་འདུས་པའོ། །ཧྲོ་དེ་དག་ཐབས་ཤེས་ཟུང་འབྲེལ་བསྐྱེད་པའི་
དོན་ནོ། །ཝེར་ནི་སྟོན་པས་སྐུ་ལྔ་སྤྲོས་པའོ། །ཝེར་རོ་ཕས་རྒོལ་ལས་རྣམ་པར་རྒྱལ་
ལོ། །ཤུ་ལ་ཝེར་རོ་བདུད་སྲིན་དབང་དུ་བསྡུས་ནས་བགེགས་ལས་རྒྱལ་བའི་ཡོན་
ཏན་ནོ། །ན་ཧུ་ཏ་ཀ་སྲིད་ཞིའི་ཚེ་བཀྲག་འབྱུང་བའི་དོན་ནོ། །ཤུདྷོ་ཤུདྷོ་ཉོན་མོངས་
77

གསུང་རབ་སྒོ་མཛོད་རིན་པོ་ཆེའི་གླེགས་བམ། 49
དྲི་མ་འཁྲུ་བའོ། །དུ་ཞེ་སྡང་འཇོམས་པའི་དོན་ནོ། །ཤུདྷོ་ཡ་དེ་དག་གསལ་བར་བྱེད་
པའོ། །སལེ་སལེ་ཡེ་ཤེས་བརྒྱད་ཁྲིས་ཐམས་ཅད་སྒྲིབ་མེད་སྣང་བའོ། །ཏྲི་འདོད་
ཆགས་འཇོམས་པའི་དོན་ནོ། །སལེ་ཡ་དེ་དག་གསལ་བའོ། །སང་ངེ་སང་ངེ་རྣམ་
དག་ཡེ་ཤེས་འོད་ཀྱི་གསལ་བའོ། །སུ་གཏི་མུག་འཇོམས་པའི་དོན་ནོ། །སང་ངེ་ཡ་དེ་
དག་གསལ་བའོ། །དམུ་ར་ཏ་ཧན་རྫོགས་པའི་སངས་རྒྱས་ཐམས་ཅད་ཀྱི་ས་བོན་ནོ། །
ཁྲི་རྩེ་དྲུང་མུ་བོན་ཕྱི་ནང་གསང་གསུམ་དངོས་གྲུབ་ཐམས་ཅད་མྱུར་བར་ཐོབ་པར་
བྱེད་པའི་སྒྲའོ། །ཧ་ཧ་ཚད་མེད་ཐུགས་རྗེ་སྡིག་སྒྲི